Ime Priimek

Naslov

5000 Nova Gorica

telefon doma:

mobitel:

e-pošta:

Nova Gorica, dne \_\_.\_\_.202\_

Državna komisija za splošno maturo (DKSM)

Državni izpitni center

Kajuhova ulica 32 U

1000 Ljubljana

telefon: (01) 548-46-00

e-pošta: info@ric.si

**Zadeva: UGOVOR NA OCENO**

*(informatika)*

Podpisan-a \_\_\_\_\_\_\_\_\_\_\_ \_\_\_\_\_\_\_\_\_\_\_\_, rojen-a \_\_.\_\_.\_\_\_\_ v Šempetru pri Gorici, (EMŠO: 0000000000000) sem v šolskem letu 20\_\_/20\_\_ v spomladanskem izpitnem roku (A) opravljal-a splošno maturo. Splošno maturo sem opravljal-a na:

Gimnaziji Nova Gorica – splošna gimnazija

Delpinova ulica 9

5000 Nova Gorica.

Vljudno prosim Državno komisijo za splošno maturo – DKSM, da mi na osnovi 50. člena Zakona o maturi ponovno pregleda in oceni izpitno dokumentacijo za predmet informatika.

Ugovor se nanaša na oceno predmeta informatika. Pri vpogledu sem zasledil-a nekaj točk, ki mi (vsaj po moje) niso bile priznane. Slednje imajo velik pozitiven vpliv na spremembo oceno predmeta, saj se mi ocena zviša za eno navzgor.

Poleg tega ugovoru prilagam še obrazložitve mojih sklepov. Obrazložitve so razdeljene na posamezne naloge predmeta, kjer sem zaznal-a nepravilnosti.

Prilagam tudi fotokopijo potrdila o plačilu zneska za stroške ugovora, in sicer v višini 33,00 €.

Za ponovni pregled in dodatno ocenjevanje, se vam zahvaljujem.

V upanju, da boste mojemu ugovoru ugodili, Vas lepo pozdravljam.

Ime Priimek

PRILOGE:

* Listi z obrazložitvami
* Potrdilo o plačilu pavšalnega zneska

**LIST Z OBRAZLOŽITVAMI**

**INFORMATIKA**

**IZPITNA POLA 1:**

**Naloga 21.1.**

Navodilo te naloge je: **''Opišite dva načina, ki ju lahko uporabita oddajnik in prejemnik za preverjanje pravilnosti prenosa podatkov.''** Oddajnik in prejemnik sta dva elementa komuniciranja. V komuniciranju se lahko uporabi povratno zvezo. S pomočjo nje prejemnik oddajniku sporoči, ali in kako je bilo sporočilo prejeto. ''S povratno zvezo'' je bil moj prvi odgovor in menim da je smiseln, zato bi zanj morala prejeti točko. Moj drugi odgovor pa je bil: ''S ponovnim pošiljanjem podatkov in njihovo primerjavo.'' S tem sem mislila to, da bi oddajnik vsaj še enkrat poslal isto sporočilo/paketek, in da bi prejemnik potem ta dva paketka (ali, če se je paketek poslalo več kot enkrat, več paketkov) med seboj primerjal. Tudi ta odgovor se mi je zdel biti smiseln. V nalogi ni bilo podano specifično število enic in ničel, zato se mi zdi druga rešitev, napisana na poli z rešitvami nesmiselna (''Desetiška vrednost vsebine paketa, deljena z 2013, je 7.''). Menim, da sta moja odgovora glede na nalogo, zastavljeno v izpitni poli, primerna in smiselna, zato bi morala pri tej nalogi prejeti obe točki in ne samo ene.

**Naloga 23.1.**

V rešitvah piše: ''Celica je oblikovana za izpis datumov.'', sama pa sem kot rešitev napisala: **''V celici** **je bila podana funkcija za datum: =DATE(…)**, mi pa smo vnesli samo dan. V programu Excel je namreč privzeto, da številka ''1'' predstavlja najmanjšo vrednost datuma. V praksi to pomeni, da gre za datum 1.1.1900. Podčrtan del mojega odgovora je praktično enak rešitvi za to nalogo, v nadaljevanju pa sem samo naprej razlagala, zato menim, da bi se moralo šteti moj odgovor kot pravilen, in bi zato morala prejeti obe točki in ne samo ene.

**IZPITNA POLA 2:**

**Naloga 2.4.**

Navodilo naloge je:'' Ali se spremeni najkrajša pot od A do G, če se naprava v vozlišču E pokvari? Utemeljite odgovor.''
Moj odgovor je bil: **''Če se naprava v E pokvari, so vse poti iz E onemogočene. Ostanejo nam le še tri poti, vse z isto dolžino. Ker je najkrajša pot vsebovala vozlišče E, se najkrajša pot spremeni.''**

V rešitvah kot dodatno navodilo piše: ''Za odgovor da - vpliva na pot, 1 točka. Za pravilno (katero koli najkrajšo pot 1 točka). V navodilu na poli ne piše, da moramo specifično poimenovati katerokoli pravilno najkrajšo pot, ampak da moramo na vprašanje odgovoriti pritrdilno ali nikalno in svoj odgovor (torej *zakaj* se pot spremeni, ne pa katere so naslednje najkrajše poti) tudi utemeljiti, sama sem naredila ravno to. Odgovorila sem pritrdilno in svoj odgovor (vzrok spremembe poti) utemeljila (''Če se naprava v E pokvari, so vse poti iz E onemogočene. Ker je najkrajša pot vsebovala vozlišče E, se najkrajša pot spremeni.''- zadnji stavek kaže na pritrdilni odgovor). Moj odgovor je skladen z vprašanjem na maturitetni poli, zato bi morala za to vprašanje prejeti obe točki in ne samo ene.

**Naloga 6.4.**

Navodilo naloge je: ''Napišite, s katerim grafikonom najlažje utemeljujemo analizo vrednotenja različic.'', moj odgovor pa je bil: **''S takim, ki lahko prikaže več značilnosti več variant hkrati.''** Kot primer naj navedem, da je bilo v drugi maturitetni poli spomladanskega izpitnega roka 2007 postavljeno popolnoma enako vprašanje: to je vprašanje e) naloge 07.: ''S katerim grafikonom najlažje utemeljujemo analizo vrednotenja variant?''. Odgovor na to vprašanje (napisan v poli ''Navodila za ocenjevanje'') se glasi: ''Analizo najlažje utemeljujemo z grafikoni, ki prikazujejo vrednosti več kriterijev variant naenkrat.'' Glede na to, da moj odgovor dejansko ni napačen, in da je enak odgovoru, zapisanemu v navodilih za ocenjevanje, ki se nahajajo na spletni strani RIC-a, bi mi morali pri tej nalogi dodeliti najmanj točko.

**In tako naprej …**